Cvm celeri volatu fugiant omnia,  mundus magnis passibus incessanter ad interitum tēdat: non satis de vobis mirari sufficio, quod tam sapiens homo,  tam hactenus prouidus, in perituris, quasi nullam curam de æternis habere videmini. Cumque, vt salua gratia vestra dicam, ætas ipsa longam viuendi spem vobis amodo interdicat: vos e conuerso quasi nunquam moriturus, radicem cordis in hac misera  fallaci vita a quibusdam fixisse æstimamini. Vnde hortor vos vt charissimum amicum,  quod præsens si possem facerem, absens quantum possum admoneo: ne salutem animæ vestræ vlterius in dubio pendere sinatis, sed antequam numquam reuersura recedat, eam totis animi conatibus iam absque mora aliqua rapiatis. Inuitent vos ad istud non solum antiqua antiquorū, sed quæ magis inuitare solent præsentia modernorum exēpla: qui velut ab ipsis Satanæ faucibus pene iam absorpti fugientes, vel Hierosolymitano itinere, vel varia,  subita ad Deum conuersione, regno cœlorum vim inferunt,  quasi violenter rapiunt illud. Rapite illud  vos, nec vltra vt hactenus fecistis, de die in diem differatis: quia iuxta scripturam diuinam, nescitis quid superuentura pariat dies. Relinquite terrena, antequam vos ipsa relinquant:  si primas partes hostiæ, hoc est vitæ vestræ, Deo noluistis offere: saltem caudam, id est finem dierum vestrorum, ipsi deuote offerte. Si hoc cito a vobis factū fuerit, aderit paterfamilias, qui diu ocioso operario suo, hoc est vobis ad vndecimam venienti, parem nummum vitæ æternæ,  si non eiusdem retributionis, vt primis operariis, sero conferat. Nostis quid sancto Hugoni, quid nobis promiseritis: quam spem de salute  conuersione vestra, tam per vos, quam per nuncios vestros mihi sæpius dederitis. Nec illud ignoratis, quid patres vestri fecerint,  quo se post habitum secularem conuerterint. Parati suimus semper congrue ad seruitium vestrum, parati sumus multo magis,  ad istud, quod vobis vtilius esse videmus:  quod si distuleritis, periculosum senectuti vestræ fore timemus. Vnctio Spiritus sancti doceat cor vestrum. Fecimus quod nostrum est,  morem amico gessimus. Sed videte, ne frustra.